سماجی انصاف اور تفویض اختیارات کی وزارت
سماجی انصاف اور تفویض اختیارات کی وزارت نے نیشنل ٹرسٹ ایکٹ 1999 کے نفاذ کے لئے جموںوکشمیر اور لداخ کے افسروں اور دیگر شراکت داروں کے ساتھ میٹنگ کا اہتمام کیا
نئی دہلی 02 ستمبر2021: سماجی انصاف اورتفویض اختیارات کی وزارت کے معذوروں کو بااختیار بنانے کے محکمے کے تحت خودتسکین  دماغی طور پر معذور ہونا  مینٹل ریٹارڈیشن  اور کئی طرح سے معذور افراد کی بہبود کے لئے بنے نیشنل ٹرسٹ نے جموں وکشمیر اور لداخ کے مرکز کے زیر انتظام علاقوں میں نیشنل ٹرسٹ ایکٹ 1999 کے نفاذ کے لئے ان دونوں مرکز کے زیر انتظام علاقوں کے افسروں اور غیر سرکاری تنظیموں ، والدین اور پیشہ ور افراد کے ساتھ ایک میٹنگ کی ۔
اپنی نوعیت کی پہلی میٹنگ کا مقصد نیشنل ٹرسٹ کے پروگراموں ،سرگرمیوں اور اسکیموں کے نفاذ کے لئے بیداری پیدا کرنا اور اس سمت میں آگے کا راستہ ہموار کرنا ہے۔
میٹنگ میں جموں وکشمیر کے لیفٹیننٹ گورنر کے مشیر جناب فاروق احمد خان نے مہمان خصوصی کی حیثیت سے شرکت کی جبکہ جموں وکشمیر کی سماجی بہبود کے سکریٹری کی سکریٹری محترمہ شیتل نندا نے اس میں اعزازی مہمان کی حیثیت سے شرکت کی ۔ ڈی ای پی ڈبلیو ڈی کی سکریٹری اور نیشنل ٹرسٹ کی چیئر پرسن محترمہ انجلی بھاورا اور ، ڈی ای پی ڈبلیو ڈی کے ڈی ڈی جی جناب کشور بابو راؤ سرواڑے ا س میٹنگ میں مہمان خصوصی کی حیثیت سے شریک ہوئے۔ نیشنل ٹرسٹ کے جے ایس اور سی ای او نکنجا کشور سندرے نے افتتاحی کلمات پیش کئے ۔ میٹنگ میں 167سے زیادہ افراد نے شرکت کی ، جن میں ڈسٹرکٹ مجسٹریٹ صاحبان ، چیف میڈیکل آفیسر ز ، ڈی ایس ڈبلیو او ، جموں وکشمیر اور لداخ کے مختلف ضلعوں کے پولیس ڈپارٹمنٹ کے افسران ،سماجی بہبود کے محکموں کے افسران، جموں وکشمیر اور لداخ کے سماجی بہبود محکمے کےدیگر افسران اور ان علاقوں میں سرگرم مختلف تنظیموں ، پیشہ ور اور دویانگ جن شامل تھے۔
سامعین سے خطاب کرتے ہوئے جناب فاروق احمد خان نے اس طرح کی منفرد میٹنگ منعقد کرنے کے لئے نیشنل ٹرسٹ اور مرکز کے زیر انتظام علاقے کی انتظامیہ کی جانب سے کئے گئے اقدام کی بہت ہی عاجزانہ طریقے سےستائش کی ۔ انہوں نے ان زمروں کے دویانگ جنوں سے متعلق معاملات سے نمٹتے ہوئے بہت حساس رہنے کی ضرورت پر زور دیا۔ انہوں نے ڈسٹرکٹ مجسٹریٹ صاحبان سے اپیل کی کہ وہ اس طرح کے افراد کے سرپرستوں کے بارے میں فیصلہ کرتے ہوئے بہت زیادہ انسانی نظریہ اپنائیں۔ انہوں نے سبھی سے اپیل کی کہ وہ آگے آئیں اور نرامایا ہیلتھ انشورنس اسکیم کو اپنائیں ۔ انہوں نے زور دیا کہ حکومت کے ذریعہ فراہم کی جانے والی سبھی سہولتوں میں نیشنل ٹرسٹ ایکٹ کے تحت آنے والے دویانگ جن کو ہمیشہ ترجیح دی جانی چاہئے۔ انہوں نے نیشنل ٹرسٹ کی طرف سے انجام دئے گئے کام کی ستائش کی اور اس کے اس عز م کی بھی تعریف کی کہ اس نے جموں وکشمیر اور لداخ کی ٹارگیٹ آبادی کے مفادات کو پورا کیا ہے ۔انہوں نے عوام کے سبھی نمائندوں سے بھی اپیل کی کہ وہ مرکز کے زیر انتظام علاقے میں اس پیغام کو پھیلائیں تاکہ زیادہ سے زیادہ دویانگ جنوں کو فائدہ حاصل ہوسکے ۔
اپنے خطاب میں ڈی ای پی ڈبلیو ڈی کی سکریٹری اور نیشنل ٹرسٹ کی چیئر پرسن محترمہ انجلی بھاورا نے تمام اسکیموں اور پروگراموں کے اجتماع کی ضرورت کو اجاگر کیا ، جو دویانگ جن کے لئے محکمے کے ذریعہ یا نیشنل ٹرسٹ کے ذریعہ نافذ کئے گئے ہیں تاکہ زیادہ سے زیادہ فائدے ٹارگیٹ آبادی تک پہنچ سکیں ۔ انہوں نے سبھی نیشنل انسٹی ٹیوٹ سے مزید اپیل کی کہ وہ ٹکنالوجی کے ذریعہ دویانگ جن تک پہنچیں اور انہیں ان کی ضرورت کے مطابق مشورہ دیں ۔ انہوں نے یہ بھی کہا کہ اس طرح کی میٹنگیں مستقل طورپر منعقد ہونی چاہئیں تاکہ اس سیکٹر کے درپیش مسائل حل کئے جاسکیں ۔
جوائنٹ سکریٹری اور چیف ایگزیکٹو آفیسر نیشنل ٹرسٹ جناب نکنجاکشور سندرے نے جموں وکشمیر اور لداخ کی سرکار کے افسروں سے اپیل کی کہ وہ اپنے اپنے مرکز کے زیر انتظام علاقوں میں دویانگ جنوں سے متعلق امور اٹھانے کے لئے اسی طرح کے ویبنار کا اہتمام کریں ۔ انہوں نے مطلع کیا کہ اس ویبنار میں نیشنل ٹرسٹ اور ڈی ای پی ڈبلیو ڈی کے افسران بھی شرکت کریں گے ۔ انہوں نے یہ بھی بتایا کہ نیشنل ٹرسٹ نے پہلے ہی ڈی ای پی ڈبلیو ڈی کو نیشنل ٹرسٹ ایکٹ 1999 میں ترمیم بھیج دی ہے ۔
مدھیہ پردیش کے اجین کے ضلع مجسٹریٹ جناب آشیش سنگھ آئی اے ایس انتہائی ضروری وجوہات کی بنا پر اس میٹنگ میں شریک نہیں ہوسکے لیکن ایس این ای ایچ ناگڈہ کے جناب پنکج مارو نے ان کی طرف سے نمائندگی کی ۔ مقامی سطح سے متعلق کمیٹی اور قانونی گارجئین شپ سے متعلق ضروری ذمہ داریوں کے علاوہ اجین ضلع کی اتھارٹیز اس موضوع سے جڑے معاملوں کو سنبھالنے کو لے کر بے حد حساس اور سرگرم رہی ہیں ۔ وہ ہر مہینے مقامی سطح کی کمیٹی کی میٹنگیں کرتے ہیں ۔سبھی اہم سرکاری افسران اس میٹنگ میں شرکت کرتے ہیں، جن کی گارجئن شپ سے متعلق فیصلہ کرنے کے لئے مدد کی ضرورت ہوتی ہے۔ اجین میں دنیا کا سب سے بڑا قابل رسائی گارڈن تیار کیا گیا ہے۔ مشہور مہاکلیشور مندر دویانگ جنوں کے لئے پوری طرح قابل رسائی ہے۔ دویانگ جنوں کے سروے کے لئے ایک موبائل ایپ پہلے ہی موجود ہے اور و ہ گرام سچووں کے استعمال میں ہے ۔ دویانگ جنوں کو مالی اختیارات فراہم کرتے ہوئے ان کے ذریعہ تیار کئے گئے دیوں کو سبھی ضلع انتظامیہ کے دفاتر میں تقسیم کیا جاتا ہے ۔ جناب پنکج مارو نے نرامایا ہیلتھ انشورنس اسکیم کی اہم خصوصیات اور اس کی انفرادیت پر بھی روشنی ڈالی ۔
اس قسم کی معذوریت سے متاثر بالغ افراد کے لئے وویکانند کے ذریعہ چلائی جارہی گھروندہ – لائف لانگ شیلٹر ہوم سے جڑے جناب کے کے شریواستو نے شرکا ء کی جانکاری بڑھانے کے مقصدسے اس اسکیم کو چلانے سے جڑے اپنے تجربات سے واقف کرایا ۔ سبھی نے اس بات کی تعریف کی کہ کووڈ-19 عالمی وبا کے دوران گھروندہ میں رہنے والے سبھی بالغ افراد کووڈ سے متعلق پروٹوکول پر عمل کرنے کے بعد بھی وہیں موجود رہے اور کوئی بھی کووڈ سے متاثر نہیں ہوا۔
آخر میں جموں وکشمیر کی سماجی بہبود کی سکریٹری محترمہ شیتل نندا نے میٹنگ میں سامنے آنے والے اہم پوائنٹس سے واقف کرایا۔ انہوں نے اس سیکٹر میں کام کررہی غیر سرکاری تنظیموں کی مہارت کے ساتھ اس سیکٹر سے جڑی خدمات کو لاگو کرنے میں ضلع مجسٹریٹ صاحبان کے بے حد اہم رول پر روشنی ڈالی ۔ انہوں نے زور دیتے ہوئے کہا کہ ایک اسٹارٹر ٹے طور پر ان دویانگ جنوں کی تعداد کے بارے میں پتہ ہونا چاہئے ، جنہیں خدمات فراہم کی جانی ہیں ۔ انہوں نے سبھی ڈی ایم صاحبان سے اپیل کی کہ وہ اس مقصد کے لئے فوری سروے کا اعلان کریں ۔ انہوں نے سبھی ڈی ایم صاحبان سے اپیل کی کہ وہ اب سے سبھی بلڈنگوں کی تعمیر نہ صرف جسمانی طور سے دویانگ جنوں کے لئے بلکہ ذہنی طورسے معذوروں کے لئے بھی قابل رسائی ہونی چاہئے ۔
انہوں نے سبھی ضلع افسروں سے ضلع قانونی خدمات اتھارٹی کو ساتھ جوڑنے کی بھی اپیل کی تاکہ ان دویانگ جنوں کے قانونی اختیارات کی حفاظت کی جاسکے ۔ انہوں نے پنکج مارو کی موجودگی میں ذکر کئے گئے فریز کودہرایا کہ ان دویانگ جنوں کو دیا نہہں بلکہ مواقع کی ضرورت ہے ۔